stanford-oval/wikipedia huggingface dataset:
יריעה
יריעות חלקות > פונקציות חלקות על יריעות

התכונה החשובה ביותר של היריעות החלקות היא היכולת להגדיר עליהן מושגים של גזירות ו-חלקות בלי תלות במערכת הקואורדינטות המקומית, מה שלא ייתכן ביריעה טופולוגית כללית. 

פונקציה  \ f:M\rightarrow \mathbb {R}  נקראת "פונקציה חלקה בנקודה p" אם קיימת מפה  \ (U,\varphi ) כך שהפונקציה  \ f\circ \varphi ^{-1}:\mathbb {R} ^{n}\rightarrow \mathbb {R}  חלקה. כמו במרחב האוקלידי גם על יריעות קבוצת הפונקציות החלקות בנקודה מהווה חוג. אפשר לראות שכיוון שלכל זוג אינדקסים  \varphi _{\alpha }\circ \varphi _{\beta }^{-1} היא פונקציה חלקה, אז גם כאשר על סביבה מסוימת מוגדרות מספר מפות, פונקציות שחלקות לפי מפה אחת יהיו חלקות גם לפי כל מפה אחרת (כי:
 \ f\circ \varphi _{\beta }^{-1}=\left(f\circ \varphi _{\alpha }^{-1}\right)\circ \left(\varphi _{\alpha }\circ \varphi _{\beta }^{-1}\right), כלומר זו הרכבת פונקציות חלקות שהיא תמיד פונקציה חלקה). מהבחינה הזו המושג של פונקציה חלקה היא אינווריאנטי ביחס לשינוי קואורדינטות.
לפי אותו רעיון פונקציה  \ F:M\rightarrow N היא פונקציה חלקה בין היריעות M ו-N אם לכל שתי מפות  (U,\varphi ),(W,\psi ) הפונקציה  \psi \circ F\circ \varphi ^{-1} היא חלקה בתחום הגדרתה.
אם נתייחס לקטע הפתוח  \ (a,b)\subset \mathbb {R}  כאל יריעה (עם המבנה הטבעי כקבוצה פתוחה במרחב האוקלידי – שהוא יריעה חלקה) אז העקומה  \gamma :(a,b)\rightarrow M היא עקומה חלקה (או מסילה חלקה) אם היא פונקציה חלקה בין היריעות (a,b) ו-M.
אחת התכונות החשובות של יריעות חלקות היא האפשרות לבנות פונקציות חלקות ששוות ל-1 על קבוצה סגורה נתונה ומתאפסות מחוץ לקבוצה פתוחה שמכילה אותה (bump function). פונקציות אנליטיות כאלו לא קיימות כלל על יריעות אנליטיות, ואפילו לא במרחב האוקלידי, כי אם פונקציה אנליטית מתאפסת על קטע מסוים – היא מתאפסת על כל הישר.
יריעות חלקות > המרחב המשיק

המרחב המשיק הוא מרחב וקטורי שנבנה על יריעה חלקה ומתפקד כ"קירוב ליניארי" של אותה יריעה באופן מקומי, במובן שהוא מתאר את הכיוונים השונים שבהם ניתן להתקדם על היריעה כווקטורים (שאותם ניתן לחבר ולהכפיל בסקלר). למושג כיוון אין מובן טבעי ביריעות אבל לנגזרת כיוונית יש, ולכן מגדיר את הווקטורים במרחב המשיק כהכללה של הנגזרות הכיווניות.

לכל נקודה p, המרחב המשיק בנקודה שמסומן  T_{p}M, הוא מרחב וקטורי שאיבריו הם פונקציונלים שפועלים על הפונקציות החלקות כמו הנגזרת הכיוונית הרגילה כלומר הם ליניאריים ומקיימים את כלל הגזירה ("כלל לייבניץ"):
הווקטורים של המרחב המשיק נקראים וקטורים משיקים.
יריעה אנליטית

בדומה להגדרת היריעה החלקה – יריעה אנליטית היא יריעה טופולוגית שהמפות שלה מתנגשות באופן שמהווה פונקציה אנליטית כלומר לכל זוג מפות הפונקציה  \varphi \circ \psi ^{-1} היא פונקציה אנליטית. על יריעות כאלו ניתן להגדיר אלו פונקציות הן פונקציות אנליטיות באופן שאינו תלוי במערכת הקואורדינטות.
השוני העיקרי בין היריעות החלקות והאנליטיות נובע מאי-קיומה של חלוקת יחידה אנליטית באופן כללי, בעוד שחלוקת יחידה חלקה תמיד קיימת.
דוגמאות ליריעות

פני כדור (ספרה)
רצועת מביוס
בקבוק קליין
ראו גם

גאומטריה דיפרנציאלית
דיפאומורפיזם
קואורדינטות
פירוק מעגל לארבע מפות
ג'ינג'ר סופטוור

|  נתונים כלליים |
| --- | --- |
 תקופת הפעילות:  2007–הווה (כ־18 שנים) 
 מיקום המטה:  לקסינגטון 
 ענפי תעשייה:  תעשיית התוכנה 
  
 www.gingersoftware.com
 
ג'ינג'ר סופטוור (באנגלית: Ginger Software) היא חברת הזנק ישראלית, שפיתחה טכנולוגיה לשיפור כתיבה המשתמשת באלגוריתמים סטטיסטיים בשילוב עם עיבוד שפות טבעיות, שמטרתה לשפר את התקשורת בכתב, לפתח מיומנויות תקשורת באנגלית ולהגביר פרודוקטיביות בשימוש בטלפון החכם. החברה הוקמה בסוף 2007 על ידי יעל קרוב ואבנר זנגביל. תוכנת ג'ינג'ר מבדילה את עצמה על ידי זיהוי מילים בהקשר של משפטים שלמים. בדצמבר 2011, ג'ינג'ר סופטוור הייתה אחד מתשעה פרויקטים שאושרו על ידי מועצת הנגידים של הקרן לחקר ופיתוח תעשייתי דו-לאומי בין ישראל לארצות הברית במימון של 8.1 מיליון דולר. החברה גם גייסה 3 מיליון דולר ממשקיעים פרטיים בישראל וארצות הברית בשנת 2009.
במאי 2014 רכשה אינטל את אחת היחידות העסקיות של ג'ינג'ר ואת הזכויות להשתמש בטכנולוגיה המוגנת בפטנט של החברה.
מייסדים

לפני שהקימה את ג'ינג'ר סופטוור, יעל קרוב עבדה בחברת רוזטה ג'נומיקס כמנהלת הטכנולוגיה הראשית שלה וסגנית נשיא למחקר ופיתוח משנת 2003 עד 2006, ובחברת קליקסופטוור טכנולוגיות כמנהלת מחקר ופיתוח בשנים 1990 עד 1994. בשנת 1996 קרוב הקימה את Agentics, חברה המתמחה בסיווג טקסט חופשי של מידע על מוצרי מסחר אלקטרוני על בסיס עיבוד שפה טבעית.
אבנר זנגביל הוא המייסד השותף של ג'ינג'ר סופטוור ובעלה של יעל קרוב. זנגביל הקים את Menta Software בשנת 1996 עם אחיו ארנון זנגביל במטרה לפתח מוצר שהופך כל אפליקציה מבוססת חלונות ליישום הזמין מכל מחשב מרוחק שמריץ דפדפן אינטרנט. מנטה נרכשה על ידי חברת GraphOn בשנת 2001.
טכנולוגיה

ג'ינג'ר סופטוור משתמשת באלגוריתמי תוכנה מוגנים בפטנט העוסקים בעיבוד שפה טבעית. החברה טוענת כי האלגוריתם מאפשר לה לתקן את המשפטים הכתובים ברמת דיוק גבוהה יחסית (תוך ביטול של עד 95 אחוז משגיאות הכתיבה), לעומת בודקי איות סטנדרטיים. האלגוריתם הייחודי שלה מאפשר לתוכנה להבין את הקשר המשפט ולא לתקן בהתבסס על מילה בלבד. לדברי מייסדה, קרוב, התוכנה פועלת על פי ההיגיון של הקשר המשפט בנוסף לזיכרון של מסד נתונים של מילים. החברה מהווה חלק מעולם הטכנולוגיה המסייעת.
ג'ינג'ר טוענת כי היתרונות של התוכנה ממונפים על ידי דוברי אנגלית כשפת אם ושלא כשפת אם, ומצאו ערך גם בשוקי נישה כמו ניהול דיסלקסיה. עוד הם טוענים שמשתמשי ESL מפיקים תועלת רבה מהשימוש בתוכנה, שכן הדבר מאפשר להם לכתוב טקסט אנגלי נטול שגיאות. השימוש בתוכנה מתרחב גם לאנשי מקצוע דוברי אנגלית כשפת אם וסטודנטים המשתמשים בה כ"רשת ביטחון" לעריכת הדוא"ל שלהם, כמו גם סטודנטים בינלאומיים שכותבים באנגלית.
בספטמבר 2020, נכללה החברה באיגוד חברות לטכנולוגיות NLP שהקימו רשות החדשנות ומשרד הדיגיטל הלאומי.
מוצרים

מוצרי תוכנת ג'ינג'ר כוללים את ג'ינג'ר פייג', אפליקציית שיפור כתיבה חוצה פלטפורמות ומקלדת ג'ינג'ר הזמינה למכשירי אנדרואיד.
ג'ינג'ר פייג' פועל כשירות מקוון ותומך במיקרוסופט וורד, מיקרוסופט אאוטלוק, מיקרוסופט פאוורפוינט, אינטרנט אקספלורר, גוגל כרום ומוזילה פיירפוקס, ומתפקד כאפליקציית שיפור כתיבה למכשירים ניידים אנדרואיד ו-iOS. התכונה העיקרית שלו היא בודק הדקדוק ובודק האיות הפועלים בצורה חלקה עם ממשקי המשתמש השונים. יש לו גם כלי ניסוח מתקדם, מילים נרדפות והגדרות בהקשר, תרגום רב-לשוני ופונקציה להפיכת טקסט לדיבור המאפשרת למשתמשים לשמוע משפטים לפני ואחרי תיקון.
מקלדת ג'ינג'ר לאנדרואיד מחליפה את המקלדת המובנית ומתפקדת כאפליקציית מקלדת. מקלדת ג'ינג'ר היא אפליקציית המקלדת היחידה שמציעה הגהה וכלי כתיבה אחרים באמצעות גישה בלחיצה אחת לתוכנת ג'ינג'ר פייג'.
מודל עסקי

במקור, המודל העסקי של החברה היה ניסיון חינם בן יומיים, ולאחריו אפשרות לרכוש רישיון. ב־15 בינואר 2012, החברה שינתה את המודל העסקי שלה על ידי שחרור גרסת פרימיום. גרסת זו מורכבת מבודק הדקדוק ובודק האיות המבוססים על הקשר. גרסה בתשלום כוללת  קורא טקסטים של ג'ינג'ר ומאמנת אישית, כלי לניתוח דוחות התקדמות, יחד עם גישה בלתי מוגבלת לבודק הדקדוק, בודק האיות וכלי לניסוח מחדש.
מקלדת ג'ינג'ר היא חינמית להורדה ושימוש, אם כי היא מציעה רכישות בתוך האפליקציה כמו ערכות נושא וחבילות נושא.
הערות שוליים

↑  "Archived copy". אורכב מ-המקור ב-2012-02-17. נבדק ב-2012-02-14. {{cite web}}:  (עזרה)
↑   BIRD - Israel-US Binational Industrial R&D Foundation to Invest $8.1 Million in Nine new Projects
↑   Text correction co Ginger raises $3m
↑  https://techcrunch.com/2014/05/09/intel-ginger-software-personal-assistant/
↑   http://www.gingersoftware.com/about/#ixzz1mLpPdvt8
↑   http://www.gingersoftware.com/about/#ixzz1mLsbZs20
↑  Ginger Website
↑  Israeli start-up company may have a cure for dyslexic typos Israel News | Haaretz
↑  http://cdn.gingersoftware.com/media/pdf/TheDyslexiaRevolution.pdf
↑  הממשלה מדברת בשפת אנוש: הקימה איגוד חברות לטכנולוגיות NLP, באתר אנשים ומחשבים, 22 בספטמבר 2020
↑   http://www.gingersoftware.com/download/
טובי פוקס

| --- | --- |
אין תמונה חופשית
 לידה:  11 באוקטובר 1991 (בן 33) מנצ'סטר (ניו המפשייר), ארצות הברית
 שם לידה:  Robert F. Fox
 מדינה:  ארצות הברית 
 מקום מגורים:  בוסטון, מנצ'סטר 
 ידוע בשל:  יצירת משחקי המחשב "אנדרטייל" ו"דלטארון (אנ')"
 השכלה:  אוניברסיטת נורת'איסטרן (2014)  תיכון מנצ'סטר סנטרל (2010) 
 תקופת הפעילות:  מ-2008
 השקפה דתית:  הכנסייה האפיסקופלית 
 
רוברט פ. פוקס (באנגלית: Robert F. Fox; נולד ב-11 באוקטובר 1991), ידוע גם כטובי פוקס ובעבר כטובי "ראדיאיישן" פוקס, הוא מפתח משחקי מחשב (אנ') ומלחין משחקי מחשב (אנ') אמריקאי. הוא ידוע בעיקר בשל פיתוח משחקי התפקידים "אנדרטייל" ו-"דלטארון (אנ')", ועל הראשון קיבל הכרה רבה, מועמדות לפרסי משחקי האקדמיה הבריטית (אנ') וזכה שלוש פעמים בטקס פרסי המשחקים.
היצירות המוקדמות של פוקס הן בעיקר חיבור מוזיקה, במיוחד לוובקומיקס "הומסטאק (אנ')", והמשיך לחבר מוזיקה לעוד משחקי אינדי לאחר ההצלחה של "אנדרטייל".
עוד עבודות בולטות כוללות תרומה לפסקולים של "פוקימון חרב ומגן", "סופר סמאש ברוס אולטימייט" ו"פוקימון שני וארגמן".
קריירה > יצירה מוקדמת והלחנה

היצירה הידועה הכי מוקדמת של פוקס היא "פריצת ליל כל הקדושים של ארת'באונד", פריצת רום (אנ') של המשחק EarthBound מ-1994 ל-SNES שיצאה לאור ב-2008. לאחר מכן, המשיך להלחין מוזיקה לובקומיקס "הומסטאק (אנ')" מ-2009 של אנדרו האסי (אנ') בשנתו האחרונה בתיכון. אף על פי שפוקס לא הגיב כאשר האסי הקים "צוות תרומת מוזיקה (אנ')" באפריל 2009 ופרסם פוסט חדשות שבו ביקש ממלחינים להצטרף, האסי התרשם מעבודתו של פוקס לאחר שפוקס התחיל להעלות גרסאות כיסוי על פסנתר של המוזיקה מהובקומיקס בפורום של "MS Paint Adventures (אנ')". פוקס חיבר את המוזיקה למשחק של "הומסטאק (אנ')", "הייבסוואפ (אנ')", המשחק הקצר של אומנית "אנדרטייל" טמי צ'אנג "Escaped Chasm (אנ')" ומשחק התפקידים "ליטל טאון הירו (אנ')" מ-2019 של גיים פריק, שהמוזיקה שלו עובדה על ידי המלחין של פוקימון היטומי סאטו. בנוסף, פוקס חיבר רצועה למשחק "פוקימון חרב ומגן" ושיר ווקאלי לאלבום "PRAY" של איטוקי האנה.
קריירה > פריצת דרך והכרה > אנדרטייל

היצירה הכי מוכרת של פוקס היא משחק התפקידים "אנדרטייל", שלה חיבר גם את הפסקול. המשחק מכר יותר מ-1 מיליון עותקים, מה שגרם לו להפוך ל"להיט מפתיע" ו"תופעה של תרבות הפופ". פוקס עבד על המשחק לגמרי לבד (חוץ לאומנות במשחק, שביקש בה עזרה מטמי (טויוקי) צ'אנג) כדי לא להסתמך על אחרים[דרוש מקור][מפני ש...]. היה לפוקס ניסיון בפיתוח משחקים לפני אנדרטייל, הוא ושלושת אחיו השתמשו ב-RPG Maker 2000 (אנ') כדי ליצור משחקי תפקידים ופריצות רום (אנ') של ארת'באונד בבית הספר התיכון, שהמוכרת מביניהם היא "פריצת ליל כל הקדושים של ארת'באונד". הרעיונות והעיצובים לדמויות באנדרטייל נוצרו כשפוקס היה במכללה וצייר את הדמויות במחברתו.
לאחר שחרור המשחק, אנדרטייל קיבל בסיס מעריצים נרחב. פוקס הגיב שלא מפריע לו שאנשים אמרו שהם לא אוהבים את המשחק, ושהוא "לא לכולם". למרות הפרסים שאנדרטייל קיבל והשבחים הרבים, פוקס כתב שדעתו האישית היא שהמשחק עדיין היה "נישה" והיה צריך לקבל "ציוני 8/10".
ב-2016, פוקס שחרר מספר רצועות שאינן בשימוש מתוך אנדרטייל. פוקס גם נהיה תורם של מגזין "A Profound Waste of Time". לאחר מכן פוקס נבחר לרשימת המשחקים בפורבס 30 Under 30 ב-2018 על תפקידו ביצירת אנדרטייל.
ההצלחה של אנדרטייל, במיוחד ביפן, נתנה לפוקס את ההזדמנות לבקר את היוצר של Super Smash Bros. מסאהירו סאקוראי בביתו, שם דיברו על הסדרה ושיחקו "Super Smash Bros. Ultimate" ביחד. לאחר מכן, הדמות "סאנס" מאנדרטייל שוחררה כתחפושת Mii למשחק כתוכן ניתן להורדה (אנ') (DLC), ביחד עם הרצועה "MEGALOVANIA", לה חיבר פוקס עיבוד חדש.
הערות שוליים

↑  ציוץ מאת טובי פוקס ביום הולדתו ה-26
1 2 3  City Matters: Secretive NH game designer created Undertale video game (ארכיון)
↑  "WebVoyage Titles" (ארכיון)
↑  "אלטרניה" מ"הומסטאק". (ארכיון)
↑  ארת'באונד סנטרל - פריצת ליל כל הקדושים, באתר ארת'באונד סנטרל, ‏2021-12-14
↑  John Funk, Polygon - The Epic ans Ridiculous Self-Aware World of Homestuck, Polygon, ‏15 באוקטובר 2012
1 2 3  Austin Goslin, Undertale developer is composing a song for Pokémon Sword and Shield, Polygon, ‏1 בנובמבר 2019
↑  Dominic Tarason, Escaped Chasm is a short, sad, free story by Undertale's artist, Rock Paper Shotgun, ‏2 באפריל 2019
↑  Toby Fox (ציוץ), [https://twitter.com/tobyfox/status/1026500164217962498 I composed a vocal song for my friend @1t0lc1
 (Itoki Hana's) new album, PRAY.], Twitter, ‏6 באוגוסט 2018
↑  Stardew Valley is one of the best-selling PC games of the year as it surpasses 1M copies sold, VentureBeat, ‏2016-04-13 (באנגלית אמריקאית)
↑  Laguna Levine, Undertale: A New Cult Hit in the Making, Cliqist, ‏2015-09-29 (באנגלית אמריקאית)
↑  How Undertale Won The Internet! - Remeshed.com, ‏2022-01-25 (באנגלית אמריקאית)
↑  "ECO. PIXELS. « Undertale », élu « meilleur jeu vidéo de l'histoire » à la surprise générale". Le Monde.fr (בצרפתית). 2015-12-17. נבדק ב-2022-03-08.
↑  Josh Abott, How will we define Undertale's legacy?, Complete Game Reviews, ‏2016-02-21 (באנגלית) (ארכיון)
↑  Christopher Groux, 'The Legend Of Zelda: Ocarina Of Time' Falls To 'Undertale' As Best Game Ever, Gamers Get Mad!, Design&Trend, ‏2015-12-19 (באנגלית) (ארכיון)
↑  Toby Fox's Cult Classic Undertale Coming to Nintendo Switch, DualShockers, ‏2018-03-08 (באנגלית)
↑  Patricia Hernandez, Cult RPG Undertale gets a surprise spinoff for Halloween, The Verge, ‏2018-10-31 (באנגלית)
↑  Alex WawroBloggerSeptember 14, 2016, Undertale dev reflects on what it's like to have your game beco, Game Developer, ‏2016-09-14 (באנגלית)
↑  Toby Fox’s Undertale – DEV 2 DEV INTERVIEW #1, ambient-melodic, ‏2013-05-26 (באנגלית)
↑  published, Chris Schilling (2018-05-05). "The making of Undertale". PC Gamer (באנגלית). נבדק ב-2022-03-08.
↑  Earthbound (The Halloween Hack) – Hardcore Gaming 101 (באנגלית אמריקאית)
↑  Undertale Creator Shares Notebook Full Of Early Concepts And Art, Kotaku (באנגלית אמריקאית)
1 2  O'Connor, Alice (2016-09-15). "8/10: Undertale Dev Reflects On Unexpected Popularity". Rock, Paper, Shotgun (באנגלית). נבדק ב-2022-03-10.
1 2  Nathan Grayson, Undertale Creator: It's OK If People Dislike The Game, Kotaku, ‏2016-01-04 (באנגלית) (ארכיון)
↑  Lucy O'Brien, Undertale Creator Releases Unused Music to Celebrate 1-Year Anniversary, IGN, ‏2016-09-16 (באנגלית)
↑  Ashly Burch, Toby Fox and Mike Z join the Profound Waste of Time team, Destructoid, ‏2016-12-15 (ב־Canadian English)
↑  Toby Fox, Forbes (באנגלית)
↑  Super Smash Bros. Ultimate – Mr. Sakurai Presents "Banjo & Kazooie", נבדק ב-2022-03-10
↑  Undertale's Sans Joins Smash Bros. As A Mii Fighter Costume, Kotaku (באנגלית אמריקאית)
↑  https://twitter.com/tobyfox/status/1169387070529429504, Twitter
ח'רטום (מדינה)

| --- | --- |
סמל ח'רטוםסמל ח'רטום

 מדינה:  סודאן סודאן
 בירת המדינה:  ח'רטום
 שטח:  22,142 קמ"ר
 אוכלוסייה:  ‏
  ‑ במדינה:  7,687,547 (דירוג: 1, 2017)
  ‑ צפיפות:  347 נפש לקמ"ר (2017)
 קואורדינטות:  15°38′39″N 32°21′17″E﻿ / ﻿15.64417°N 32.35472°E﻿ / 15.64417; 32.35472 
 אזור זמן:  UTC+3
  מפת מיקום  מפה מפורטת    he tabBackground:;tabBorder:#aaa;defaultTab:0;
 
ח'רטום (בערבית: ولاية الخرطوم) היא אחת מ־18 המדינות האדמיניסטרטיביות של סודאן. אומנם שטחה של המדינה הוא הקטן ביותר מבין המדינות, אך מספר תושביה הוא הגדול ביותר (למעלה מ־7.6 מיליון תושבים בשנת 2017). בשטח המדינה נמצאת העיר הגדולה ביותר בסודאן – אומדורמאן – והעיר הבירה שלה – ח'רטום – שעל שמה קרויה המדינה. בשל כך שוכנים בעיר הבירה משרדים רבים (ממשלתיים ולא ממשלתיים), מוסדות תרבות ונמל התעופה הראשי של סודאן – נמל התעופה הבין-לאומי ח'רטום.
המדינה ממוקמת בלב סודאן, במפגש בין הנילוס הלבן לנילוס הכחול, שם שני הנהרות יחד מתלכדים לנהר אחד – נהר הנילוס. ח'רטום גובלת בצפון קורדופן ממערב, נהר א-ניל מצפון, קסלה ממזרח, ובמדינות אל-ג'זירה והנילוס הלבן מדרום.
79% מתושבי המדינה מתגוררים בערים. רוב אוכלוסייתה מועסקת במגזר הציבורי, בבנקאות ובסחר ורוב האוכלוסייה הכפרית עובדת בחקלאות ומספקת מזון לערים הגדולות.
הערות שוליים

1 2  הערכות אוכלוסין לפי מדינה לשנים 2009–2018, הלשכה המרכזית לסטטיסטיקה של סודאן (באנגלית).
ערך זה הוא קצרמרבנושא סודאן ובנושא גאוגרפיה של צפון אפריקה. אתם מוזמנים לתרום לוויקיפדיה ו.
רד בול זלצבורג

ערך זה עוסק בקבוצת כדורגל אוסטרית. אם התכוונתם לקבוצת הוקי קרח אוסטרית, ראו .
מועדון הכדורגל רד בול זלצבורג (בגרמנית: FC Red Bull Salzburg) הוא מועדון כדורגל אוסטרי. זהו מועדון הכדורגל של מדינת זלצבורג שהיא אחת מתשע המדינות המרכיבות את אוסטריה.
רקע

| --- | --- |
 :  ראו גם – אוסטריה זלצבורג
בתחילה נקרא המועדון אוסטריה זלצבורג עד 1978, אז שונה שמו לקזינו זלצבורג. לאחר השתלטות חברת רד בול על המועדון ב-2005 קיבל את שמו הנוכחי. המועדון זכה שבע עשרה פעמים באליפות הבונדסליגה האוסטרית, בשנים 1994, 1995, 1997, 2007, 2009, 2010, 2012, 2014, 2015, 2016, 2017, 2018, 2019, 2020, 2021, 2022 ו-2023, והעפיל ב-1994 לגמר גביע אופ"א. המועדון זכה תשע פעמים בגביע האוסטרי בשנים 2012, 2014, 2015, 2016, 2017, 2019, 2020, 2021 ו-2022.
מלך שערי המועדון הוא ג'ונתן סוריאנו עם 172 כיבושים ב-202 הופעות, מלך ההופעות במועדון הוא אנדראס אולמר שערך 493 הופעות במועדון.
בעקבות הרכישה על ידי רד בול החליטו מספר אוהדים של הקבוצה להקים את הקבוצה הנפרדת, SV אוסטריה זלצבורג (אנ'), המשחקת בליגה השלישית של אוסטריה, על מנת לשמור על המסורת של המועדון. אוהדי הקבוצה החדשה אף הצליחו לקבל את השם "אוסטריה זלצבורג" ורשמו את הקבוצה תחת שם זה למחוז זלצבורג של הליגה האוסטרית הרביעית. במשחק הראשון שלה ניצחה הקבוצה 6—0 את לירפינגר.
היסטוריה > 1933 - 1953, ההקמה וההעפלה לליגה הראשונה

רד בול זלצבורג הוקם ב-13 בספטמבר 1933 כאוסטריה זלצבורג. בשנת 1950, המועדון נסגר אך שב לפסגה ב-1953. בעונתה הראשונה בליגה הבכירה באוסטריה סיימה זלצבורג במקום ה-9 מתוך 14 מועדונים.
היסטוריה > 1953-1970

ב-27 במרץ 1960 שיחק לראשונה בקבוצה שחקן לא, אריך פרובסט הווינאי. השחקן הראשון במועדון שזומן לנבחרת אוסטריה היה אדולף מייסק.
היסטוריה > 1970-1990, הופעה ראשונה בקמפיין אירופי

זלצבורג הגיעה למקום השני בטבלה בפעם הראשונה בעונת 1970/71. הופעתה הראשונה של המועדון באירופה היה בעונת 1971/72 בקמפיין הליגה האירופית. זלצבורג הודחה כבר במשחק הראשון כאשר הפסידה 4–5 לUT Arad הרומנית. ב-1974, העפילה זלצבורג לראשונה לגמר הגביע האוסטרי שם הפסידה 1–2 לאוסטריה וינה בסיכום שני המשחקים.
בשנת 1978, המועדון שינה את שמו לקזינו זלצבורג, ובשנת 1997 שונה השם לווסטרוט זלצבורג, בעקבות עסקת חסות עם תאגיד שירותיים פיננסיים אוסטריים.
היסטוריה > 1990-2010, הופעת בכורה בגמר גביע אירופי והצלחה במסגרת הליגה

זלצבורג הגיעה בפעם הראשונה ועד להיום גם היחידה לגמר גביע אירופי, בליגה האירופית 1994, שם הפסדיה 0–1 לאינטר. בסוף אותה עונה זכתה זלצבורג באליפות הליגה האוסטרית. גם בעונה שלאחר מכן 1994/1995, זכתה זלצבורג באליפות. בעונת 1995/1996 זלצבורג לא נחלה הצלחה גדולה במסגרת הליגה שהגיעה רק למקום השמיני, אך זלצבורג זכתה באליפות בפעם השלישית בארבע שנים בעונת 1996/1997, כאשר היא הייתה עדיפה על המתחרה שלה בשלוש נקודות בלבד.
זלצבורג העפילה לשלב הבתים של ליגת האלופות 1994/1995 כאשר ניצחה בשלב הפלייאוף את הקבוצה הישראלית מכבי חיפה 2–5 בסיכום שני המשחקים. היא הוגרלה לבית ד' יחד עם האלופה המכהנת אייאקס, הקבוצה שבסוף אותה עונה תזכה בתואר מילאן וא.א.ק. אתונה. זלצבורג סיימה את הבית רק במקום השלישי ולא העפילה לשלב הבא.
בשנת 2003 עברה זלצבורג לאצטדיון חדש רד בול ארנה.
תארים

אליפות אוסטריה (17)
1993/94, 1994/95, 1996/97, 2006/07, 2008/09, 2009/10, 2011/12, 2013/14, 2014/15, 2015/16, 2016/17, 2017/18, 2018/19, 2019/20, 2020/21, 2021/22, 2022/23
הגביע האוסטרי (9)
2011/12, 2013/14, 2014/15, 2015/16, 2016/17, 2018/19, 2019/20, 2020/21, 2021/22
הסופר קאפ האוסטרי (3)
1994, 1995, 1997
שיאים

נכון ל-30 בדצמבר 2022, שחקנים מודגשים עדיין פעילים במועדון.
שיאים > שיאני ההופעות

| # | שם | הופעות |
| --- | --- | --- |
| 1 | אנדראס אולמר | 550 |
| 2 | תומאס וינקלהופר | 431 |
| 3 | הרמן שטדלר | 360 |
| 4 | כריסטוף לייטגב | 326 |
| 5 | ליאו ליינר | 322 |
| 6 | חיקו לאסיג | 313 |
| 7 | רנה אופהאוזר | 306 |
| 8 | פרנץ בכר | 287 |
| 9 | האנס וינקלבאור | 278 |
| 10 | היימו פפייפנברגר | 270 |
שיאים > מלכי השערים

| # | שם | שערים | הופעות |
| --- | --- | --- | --- |
| 1 | ספרד ג'ונתן סוריאנו | 172 | 202 |
| 2 | אלן | 93 | 129 |
| 3 | אוסטריה היימו פפייפנברגר | 85 | 270 |
| 4 | אוסטריה מארק יאנקו | 83 | 126 |
| 5 | ישראל מואנס דאבור | 72 | 128 |
| 6 | גרמניה אלכסנדר ציקלר | 65 | 165 |
| 6 | אדוארד גליידר | 65 | 153 |
| 8 | יפן טאקומי מינאמינו | 64 | 199 |
| 9 | הנס גרד שילדנט | 57 | 186 |
| 10 | חיקו לאסיג | 54 | 313 |
שיאים > מלכי שערי הליגה מהקבוצה

1993/1994 - ניקולה יורצ'ביץ', היימו פפייפנברגר (14)
1998/1999 - אדוארד גלידר (22)
2006/2007 - אלכסנדר ציקלר (22)
2007/2008 - אלכסנדר ציקלר (16)
2008/2009 - מארק יאנקו (39)
2011/2012 - יאקוב יאנצ'ר, שטפן מאיירהופר (14)
2013/2014 - ג'ונתן סוריאנו (31)
2014/2015 - ג'ונתן סוריאנו (31)
2015/2016 - ג'ונתן סוריאנו (21)
2017/2018 - מואנס דאבור (22)
2018/2019 - מואנס דאבור (20)
2020/2021 - פאטסון דאקה (27)
2021/2022 - כרים אדיימי (17)
2022/2023 - בנימין ששקו (16)
היסטורית תחרויות אירופה

| תחרות | משחקים | ניצחונות | תיקו | הפסדים | שערים שנכבשו | שערים שנספגו | הפרש שערים | %ניצחונות |
| --- | --- | --- | --- | --- | --- | --- | --- | --- |
| ליגת האלופות | 86 | 35 | 22 | 29 | 125 | 115 | 140 | 40.70 |
| גביע אירופה למחזיקות גביע | 2 | 0 | 0 | 2 | 0 | 8 | 8– | 0.00 |
| הליגה האירופית | 120 | 62 | 17 | 41 | 196 | 144 | 52+ | 51.67 |
| גביע האינטרטוטו | 12 | 4 | 3 | 5 | 22 | 19 | 3+ | 33.33 |
| 8 !סה"כ | 220 | 101 | 42 | 77 | 343 | 286 | +57 | 45.91 |
הערות שוליים

↑  "גאווה לאומית": צפו בחגיגות של זלצבורג, באתר ערוץ הספורט, 9 בדצמבר 2021
| ליגת האלופות 2024/25 |
| --- | --- | --- |
| דרג א' | ספרד ריאל מדריד (אלופה מכהנת) • אנגליה מנצ'סטר סיטי • גרמניה באיירן מינכן • צרפת פריז סן-ז'רמן • אנגליה ליברפול • איטליה אינטר מילאנו • גרמניה בורוסיה דורטמונד • גרמניה ר.ב. לייפציג • ספרד ברצלונה |  |
| דרג ב' | גרמניה באייר לברקוזן • ספרד אתלטיקו מדריד • איטליה אטאלנטה • איטליה יובנטוס • פורטוגל בנפיקה ליסבון • אנגליה ארסנל • בלגיה קלאב ברוז' • אוקראינה שחטאר דונצק • איטליה מילאן |  |
| דרג ג' | הולנד פיינורד • פורטוגל ספורטינג ליסבון • הולנד פ.ס.וו. איינדהובן • קרואטיה דינמו זאגרב • אוסטריה רד בול זלצבורג • צרפת ליל • סרביה הכוכב האדום בלגרד • שווייץ יאנג בויז ברן • סקוטלנד סלטיק |  |
| דרג ד' | סלובקיה סלובן ברטיסלאבה • צרפת מונקו • צ'כיה ספרטה פראג • אנגליה אסטון וילה • איטליה בולוניה • ספרד ז'ירונה • גרמניה שטוטגרט • אוסטריה שטורם גראץ • צרפת ברסט |  |
| --- | --- |
בקרת זהויות :  VIAF: 248768399   WorldCat (עם VIAF): 248768399 
רד בול ארנה, האצטדיון החדש של זלצבורג אליה עברה בשנת 2003
שחקני רד בול זלצבורג, 2005
מרקו רוס, מאמנה של זלצבורג בין השנים 2017–2019 הוביל אותה לחצי גמר הליגה האירופית, דאבל היסטורי ושלוש אליפויות
ג'ונתן סוריאנו, מלך שערי רד בול זלצבורג בכל הזמנים
יעקב אריאל

ערך זה עוסק ברב העיר רמת גן לשעבר וחתן פרס ישראל לספרות תורנית. אם התכוונתם לפרופסור למדע הדתות באוניברסיטת קרוליינה הצפונית בצ'אפל היל, ראו .
| --- | --- |

הרב אריאל, 2017
 לידה:  16 באוקטובר 1937 (בן 87) י"א בחשוון ה'תרצ"ח חיפה, פלשתינה (א"י) 
 מדינה:  ישראל ישראל
 השכלה:  ישיבת מרכז הרב 
 מקום פעילות:  רבה של רמת גן לשעבר ונשיא ישיבת רמת גן
 השתייכות:  ציונות דתית
 תחומי עיסוק:  הלכה, ארץ ישראל
 רבותיו:  הרב צבי יהודה הכהן קוק, הרב שאול ישראלי, הרב אברהם אלקנה שפירא, הרב שלום נתן רענן, הרב דוד כהן (הנזיר), הרב יצחק אריאלי
 תלמידיו:  הרב יהודה הלוי עמיחי, הרב ארלה הראל, הרב יהושע שפירא, הרב דוד תורג'מן ועוד (ראו להלן).
 חיבוריו:  שו"ת "באהלה של תורה", "מאהלי תורה" – על המועדים ופרשיות השבוע, ועוד
 בת זוג:  נחמה (לבית מנדלסון)
 צאצאים:  עזריאל אריאל 
 
 תפקידים נוספים:  לשעבר: רב כפר מימון
 
 אתר רשמי
 פרסים והוקרה:  פרס ישראל (2020)  פרס הרב קוק לספרות תורנית (2001) 
 
הרב יעקב אריאל (לשעבר שטיגליץ) (נולד בי"א בחשוון ה'תרצ"ח; 16 באוקטובר 1937) כיהן כרב העיר רמת גן בשנים 1990–2017 וכאב בית הדין לדיני ממונות בה. חתן פרס ישראל בספרות תורנית לשנת ה'תש"ף (2020). התמודד בשנת 2003 לתפקיד הרב הראשי לישראל אך הפסיד לרב יונה מצגר. נחשב כאחד מזקני ומחשובי הפוסקים והרבנים בציונות הדתית.
הרב אריאל הוא נשיאה של ישיבת ההסדר רמת-גן (שבה הוא מלמד באופן קבוע), הישיבה הקטנה דרך חיים (גמזו), ושל ארגונים רבניים רבים, ביניהם חותם, מכון התורה והארץ, פורום תקנה, קרן יחד, מדרשות אוריה ואביב, ועדת קרן אחד לאחד, מכון כת"ר, ואחרים. כמו כן הוא הפוסק הראשי ומוביל הקו ההלכתי של כולל ארץ חמדה, מכון צומת וארגון "בקדושה". מחברי נשיאות איחוד רבני תורת הארץ הטובה.
הרב אריאל גם משמש כדיין בבית הדין לערעורים של ארץ חמדה גזית, והוא חבר הוועידה הארצית, ההנהלה הארצית, והמליאה של תנועת הנוער הציונית-דתית בני עקיבא.
ביוגרפיה > שנים ראשונות

נולד בשם יעקב שטיגליץ בחיפה, כעשור לפני קום המדינה, למשה ואסתר שטיגליץ. בגיל 3 משפחתו עברה עמו לירושלים. למד בבתי הספר אלומה ודוגמה. את לימודיו התיכוניים עשה בישיבת בני עקיבא כפר הרא"ה, ובמדרשית נעם.
לאחר מכן למד בישיבה הציונית-דתית הגבוהה הראשונה בישראל, ישיבת מרכז הרב, שם היה לתלמידם של הרב צבי יהודה הכהן קוק, הרב דוד כהן (הרב הנזיר), הרב אברהם אלקנה כהנא שפירא והרב שאול ישראלי. שיטתו ההלכתית יונקת מזו של מורו הרב שאול ישראלי, ואת דרכו בלימוד עיוני רכש מהרב שפירא, אך הוא מדגיש בענווה: "איש אינו יכול ללכת בדרך שלו, להגיע לבקיאות שלו, לחריפות שלו, להבנה שלו. את דרך הלימוד שלנו, שלא מגיעה לקרסוליו, רכשנו מהקשר הצמוד אליו, מצורת הלימוד שלו". הוסמך לרבנות על ידי הרב יצחק אריאלי, הרב אברהם אדלר והרב אברהם שפירא.
ביוגרפיה > שירותו בצה"ל

שירת במילואים כרב חטיבת שריון וחטיבת גבעתי, כקצין צה"ל בדרגת סרן. הוענקו לו גם אות מלחמת יום הכיפורים ואות מערכת שלום הגליל.